**Годишна програма за развитие 2021**

**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**на Народно читалище „Искра 1893”**

**с.Паламарца,общ. Попово, обл. Търговище**

**I. УВОД**

**Народно читалище “ Искра 1893” е общинско читалище на територията на Община Попово.**

**Основните цели и задачи на Народно читалище “ Искра -1893 ” са заложени в Устава, като основната цел е:**

**Развитие и утвърждаване на духовните ценности и гражданското общество, на основата на принципите на демократизма.**

**Като неправителствена институция Читалището осъществява своите дейности, регламентирани в Закон за народните читалища, а като юридически субект от ЗЮЛЦ, спазва всички закони на страната имащи отношение към работата му.**

**- Народно читалище “ Искра 1893 ” се стреми да заеме естествената си роля на посредник между различни обществени групи, институции, местна власт, медии, за да акумулира нов социален капитал на местната общност - днес с различен от близкото минало облик, капитал на доверието, съпричастността и участието в развитието на селото.**

**- Съхранява, развива и прави публично достояние културно-историческото наследство на общността, популяризира постиженията на световната цивилизация.**

**- Стопанисва и поддържа сграден фонд.**

**- Народно читалище “ Искра -1893” има традиция в създаването и поддържането на художествени и творчески формации.**

**- Чрез програма „Глобални библиотеки” читалището предлага публичен достъп до глобалното информационно общество.**

**II. ЦЕЛИ И ЗАДАЧИ:**

**През 2021г. развитието на читалищната дейност в с.Паламарца ще продължи в основните насоки, но съобразена с новите условия на работа наложени от възникналата през 2021 година пандемия от КОВИД-19.**

**Основни задачи:**

**- да опазва културно-историческото наследство и местните традиции на капанската етнографска група;**

**- да спомага изграждането на ценностна система у децата и младежите;**

**- да поддържа и обогатява според възможностите материалната си база;**

**- да разработва и реализира инициативи за общностно/ местно/ развитие и интеграция на различните култури и финансиране на читалищната дейност;**

**- да работи за осигуряване на по-добра, по-съвременна и по-висококачествена образователна, културна, социална и информационна среда на населението;**

**- да развива ползотворното сътрудничество между читалищата на територията на община Попово, региона и страната;**

**- да поддържа активно партньорство с общинската администрация и НПО, както и с културните институции и бизнеса за взаимна полза.**

 **При изпълнението на основните задачи ще се търсят алтернативни и ефективни начини за изпълнението им, адекватни на променящите се условия на организацията на читалищната дейност в съответствие с националната пандемичната обстановка.**

**Библиотечна дейност:**

**- обновяване на библиотечния фонд в зависимост от читателските интереси и според възможностите;**

**- подобряване дейността на библиотеката, съобразена с интересите и нуждите на населението, чрез различни форми на културно – масовата работа;**

**- осъществяване на изложби,витрини и кътове свързани с бележити дати на личности и събития от местен, регионален и национален характер;**

**- провеждане на срещи и литературни четения на новоиздадена литература и автори на общинско ниво;**

**-обучаване на хора от различни възрасти в компютърни умения.**

**Културно – масова дейност:**

**- осъществяване на културният календар за читалищните прояви;**

**- повишаване на художественото и жанрово разнообразие на културните**

**- мероприятия;**

**- участие в културните мероприятия на общината;**

**- честване на официалните и традиционни празници;**

**- провеждане на мероприятия, свързани със съхраняването, развитието и популяризирането на местни традиции и обичаи.**

**Проучвателна,събирателска и издателска дейност:**

**- срещи с живите човешки съкровища на Паламарца;**

**-събиране и систематизиране на информация за важни събития от историята на селото,бита и традициите,народния календар и почитаните празници,диалекта,трапезата и вярванията;**

**-издаване на книжка с автентичен хумор от Паламарца**

**Любителско художествено творчество:**

**- повишаване на художествено – творческите постижения на любителските състави и индивидуални изпълнители, чрез привличане на специалисти;**

**- стимулиране на приемствеността между поколенията**

**- активно участие на любителските състави и индивидуални изпълнители в културно – масови събития на региона,страната и чужбина.**

**Подобряване финансовото състояние на читалището чрез:**

**- осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали;**

**- членски внос;**

**- проекти и програми;**

**- дарения и спонсорство;**

**- наем от земеделски земи;**

**- наем за ползване на читалищно имущество.**

**Настоящата едногодишна програма за развитие на Читалището е само вариант и процес във времето, един от многото начини, който ще се търси в бъдеще за да стимулира развитието на многонационалната общност на Паламарца, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.**

**Насоките и плана за културните дейности през 2021г. са приети на редовно заседание на читалищното настоятелство.**

**Изготвил:**

**Юлияна Димова Петрова - Секретар**

**GSM: 0894437441**

**0897014755**

**Председател НЧ”Искра 1893”**

**Иван Л.Иванов**

**Народно читалище „Искра -1893” с.Паламарца, общ.Попово, обл.Търговище, ул.”Алеко Константинов” №13**

**тел. 0897014755, 0894437441**

**КУЛТУРЕН КАЛЕНДАР ЗА 2021г.**

 **І. Клубове и фолклорни състави за творчески сезон 2020-2021г.**

 **- Ансамбъл за изворен фолклор „Капанци”**

 **- Женска фолклорна певческа група”Кайнакларски ритми”**

 **-Танцов състав „Капанци”**

 **-Група за народни обичаи „Коледари”**

 **-Детска група за народни обичаи „Лазарки”**

 **-Мъжка певческа група „Болица”**

 **-Оркестър „Паламарца”**

 **-Младежка група за хора и народни обичаи**

 **-Група за художествено слово и музикални композиции**

 **-Детски клуб по изобразително и приложни изкуства**

 **-Детски клуб „Приятели на книгата”**

 **- Клуб за занаяти „Капанка”**

 **- Клуб „Родолюбец”**

**ІІ. Художествено творческа дейност, любителско творчество и участие в културни прояви.**

**МЕСЕЦ ЯНУАРИ**

**1. Народен обичай „Бабинден“.**

**2. Творческа среща със сродни самодейни колективи.**

**3. 165 години от рождението на Райна княгиня.**

**4. 145 години от рождението на Джек Лондон.**

**5. 110 години от рождението на Ванга.**

**МЕСЕЦ ФЕВРУАРИ**

 **1. „Трифон Зарезан” – празник.**

 **2. 130 години от рождението на Людмил Стоянов.**

 **3. 235 години от рождението на Вилхелм Гринм.**

 **4. Ден на пчеларя.**

 **5. Работилница за мартеници.**

**МЕСЕЦ МАРТ**

 **1. „Баба Марта носи само добрини” – детски празник.**

 **2. „С България в сърцето“- празник със самодейците.**

 **3. Национален празник на Република България – поднасяне цветя на паметника на руските освободители в землището на Паламарца.**

 **4. „С почит и любов”-празник посветен на жената и майката.**

 **5.Участие в изложение „Магията на женските ръце” в Попово.**

**6. 150 години от смъртта на д-р Петър Берон.**

**7. 135 години от смъртта на Добри Чинтулов.**

**8. 30 години от смъртта на Елисавета Багряна. х**

**МЕСЕЦ АПРИЛ**

**1. Международен ден на здравето.**

**2. Народен обичай „Лазаруване”.**

**3. Великденска детска работилничка „Сръчко”.**

**4. 55 години от смъртта на Димитър Димов.**

**5. 155 години от рождението на Пенчо Славейков.**

**6. 200 години от рождението на Г.С.Раковски.**

**7. 60 години от първия полет в Космоса.**

**МЕСЕЦ МАЙ**

**1. ”Селският двор – традиция и съвремие” – фотоконкурс.**

**2. Великден – традиция в съвремието.**

**3. 9 май - Ден на Европа.**

**4. 165 години от първото честване на 24 май.**

 **5. 128 години НЧ”Искра 1893” – празник.**

 **6. 145 години от слизането на четата на Христо Ботев на козлодуйския бряг от кораба „Радецки”.**

 **7. 65 години от приемането на България за член на ЮНЕСКО.**

 **8. 1135 години от началото на разпрлостранението на славянската писменост в България от учениците на Кирил и Методий.**

**МЕСЕЦ ЮНИ**

**1. „Ден на Ботев – ден за почит“ – тържествено поднасяне на венци на Мемориала на загиналите във войните жители на Паламарца.**

**2. Участие на АИФ”Капанци” в Интернационален фолклорен фестивал на остров Тасос, Гърция.**

**3. „Бялото градче – памет и забрава” – фотоконкурс.**

**4. Магията Еньовден.**

**МЕСЕЦ ЮЛИ, АВГУСТ И СЕПТЕМВРИ**

**1. Участие на самодейните колективи в регионални,национални и международни събори,конкурси и фестивали на народното творчество.**

**2. Участие на Клуб „Капанка” в конкурси, изложения и панаири на занаятите.**

**3. Участия в инициативи на музеи,институции и НПО с цел популяризи ране на местния капански фолклор,традиции и и обичаи.**

**4. Вечери на българската култура,фолклор и традиционна кухня с гостуващи туристически групи в Паламарца.**

**5. 165 години от създаване на първите български читалища.**

**6. 400 години от рождението на Жан дьо Лафонтен.**

**7. 85 години от рождението на поета и драматург Стефан Цанев.**

**8. 1145 години от рождението и 1075 години от смъртта на българския светец и основател на Рилски манастир Иван Рилски.**

**9. „Малинафест” – фестивал на малината в Паламарца 2021.**

**10. 100 години от смъртта на Иван Вазов.**

**11. 135 години от рождението на Ран Босилек.**

**МЕСЕЦ ОКТОМВРИ**

**1.”Нека с обич да догорим” – среща с ПК гр.Стражица по повод Деня на музиката и Деня на възрастните хора.**

**2.”Вдъхновени за добро”-седмица на благотворителността.**

**3. 105 години от смъртта на Димчо Дебелянов.**

**4. 200 години от рождението на Фьодор Достоевски.**

 **МЕСЕЦ НОЕМВРИ**

**1. Будители на новото време – празник.**

**2. Участие в мероприятия,свързани с Празника на селото.**

**3. „Добри сърца” – благотворителна инициатива.**

**4. 55 години от смъртта на Светослав Минков.**

**5. 195 години от рождението на Карло Колоди.**

**МЕСЕЦ ДЕКЕМВРИ**

**1. „Вкусът на Коледа”-работилница на Клуб „Капанка”.**

**2. Народен обичай “Коледуване”.**

**3. Участие на Група за народни обичаи „Коледари” в празници на народното творчество.**

**4. ”Дари за Коледа” – благотворителна инициатива.**

**5. 80 години от рождението на писателя Калин Донков.**

**ІІІ. Библиотечни събития и прояви**

 **1. Изложби по повод бележити дати и годишнини.**

 **2. Конкурси за рисунки по актуални теми.**

 **3. Срещи с поети и писатели .**

 **4. Дискусии по теми,свързани със здравословния начин на живот.**

 **5. Витрини за живота и делото на бележити българи.**

 **6. „Моят любим приказен герой”- конкурс за рисунка.**

 **7. Четения на произведения от нови автори.**

 **8. " Забавно селско лято" – откриване на лятна читалня със забавни, образователни и спортни игри, рисуване и четене на любими детски книжки,екскурзии сред природата.**

 **9. „България – любов за цял живот” – разучаване на стихове и песни за Родината.**

**10. Участия в срещи с творци от Поповския край,организирани от НЧ”Св.Св.Кирил и Методий” гр.Попово,Исторически музей и читалища.**

**11. Организиране на дарителска кампания за обогатяване на библиотечния фонд.**

**Забележка: Културният календар ще бъде допълван и обогатяван през 2021г.**

**ОТЧЕТ**

**за дейността на НЧ”Искра 1893” с.Паламарца**

**за 2020г.**

**I. УВОД**

Народно читалище “ Искра 1893” е общинско читалище на територията на Община Попово.

Основните цели и задачи на Народно читалище “ Искра -1893 ” са заложени в Устава, като основната цел е:

Развитие и утвърждаване на духовните ценности и гражданското общество, на основата на принципите на демократизма.

     Като неправителствена институция Читалището осъществява своите дейности, регламентирани в Закон за народните читалища, а като юридически субект от ЗЮЛЦ, спазва всички закони на страната имащи отношение към работата му.

- Народно читалище “ Искра 1893 ” се стреми да заеме естествената си роля на посредник между различни обществени групи, институции, местна власт, медии, за да акумулира нов социален капитал на местната общност - днес с различен от близкото минало облик, капитал на доверието, съпричастността и участието в развитието на селото.

- Съхранява, развива и прави публично достояние културно-историческото наследство на общността, популяризира постиженията на световната цивилизация.

- Стопанисва и поддържа сграден фонд.

- Народно читалище “ Искра -1893” има традиция в създаването и поддържането на художествени и творчески формации.

- Чрез програма „Глобални библиотеки” читалището предлага публичен достъп до глобалното информационно общество.

 **През 2020г. развитието на читалищната дейност продължи в следните насоки и в стремеж постигане на поставените цели и задачи в годишната програма за развитие:**

 Основни задачи:

- да опазва културно-историческото наследство и местните традиции на капанската етнографска група;

- да спомага изграждането на ценностна система у децата и младежите;

- да поддържа и обогатява според възможностите материалната си база;

- да разработва и реализира инициативи за общностно/ местно/ развитие и интеграция на различните култури и финансиране на читалищната дейност;

- да работи за осигуряване на по-добра, по-съвременна и по-висококачествена образователна, културна, социална и информационна среда на населението;

- да развива ползотворното сътрудничество между читалищата на територията на община Попово, региона и страната;

- да поддържа активно партньорство с общинската администрация и НПО, както и с културните институции и бизнеса за взаимна полза.

 **Основни задачи и дейности бяха:**

 1. Изпълнението на Календарния план за културните прояви.

2. Предоставяне на информационни услуги на гражданите и бизнеса.

3. Насърчаване на гражданското участие.

**ИЗПЪЛНЕНИЕ ПО КАЛЕНДАРЕН ПЛАН**

**Библиотечна дейност:**

- обновяване на библиотечния фонд в зависимост от читателските интереси и според възможностите;

- подобряване дейността на библиотеката, съобразена с новите пандемични условия, интересите и нуждите на населението, чрез иновативни форми;

- осъществяване на изложби,витрини и кътове свързани с бележити дати на личности и събития от местен, регионален и национален характер, много често онлайн;

- провеждане на срещи и литературни четения на новоиздадена литература и автори на общинско ниво;

 Библиотечният фонд е 10172, потребителите – 187, посещенията 3952, за дома – 1631, в читалня – 2321, на компютри – 3298, броя нови читатели -7.

 Закупената и дарена литература на български и английски език е на стойност 4040.85лв., набавените документи са 608 на брой– 606 книги и 2 периодични издания.

**Културно – масова дейност:**

- осъществяване на културният календар за читалищните прояви в нови условия

- повишаване на художественото и жанрово разнообразие на културните

- мероприятия;

- участие в културните мероприятия на общината;

- честване на официалните и традиционни празници;

-провеждане на мероприятия, свързани със съхраняването, развитието и популяризирането на местни традиции и обичаи - онлайн

**Проучвателна,събирателна и издателска дейност:**

- срещи с живите човешки съкровища на Паламарца;

-събиране и систематизиране на информация за важни събития от историята на селото,бита и традициите,народния календар и почитаните празници, диалекта, трапезата и вярванията;

-провеждане на онлайн конкурс в областта на нематериалното културно наследство

**Любителско художествено творчество:**

- стимулиране на приемствеността между поколенията

- активно участие на любителските състави и индивидуални изпълнители в културно – масови събития на региона,страната и чужбина в онлайн формати

Подобряване финансовото състояние на читалището чрез:

- осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали;

- членски внос;

- проекти и програми;

- дарения и спонсорство;

- наем от земеделски земи;

- наем за ползване на читалищно имущество.

При изпълнението на програмата за развитие на Читалището в нови, непознати до сега условия на пандемия бяха търсени разнообразни алтернативни начини и варианти за изпълнението и, за да продължи да се стимулира развитието на многоликата по националност общност на Паламарца, да не се изостава от набелязаните цели и да се осъществи максимална полезност за различните възрастови и етнически групи население. През целият отчитан период програмата за развитие на НЧ”Искра 1893” търпя промени, бе обогатявана и допълвана съобразно налаганите правила за работа, в постоянен стремеж за коректност, компетентност, находчивост, вземане на нестандартни решения с пълната степен на отговорност, за да има устойчиво развитие и в нестандартни условия, но в истинския смисъл на думата.

**Приоритети:**

- повишаване на художественото и жанрово разнообразие на културните мероприятия;

 - участие в културните мероприятия на общината;

 - честване на официалните и традиционни празници;

 -провеждане на мероприятия, свързани със съхраняването, развитието и популяризирането на местни традиции и обичаи;

 -повишаване на художествено-творческите постижения на любителските състави и стимулиране приемствеността между поколенията;

 -разширяване дейността на библиотеката чрез различни форми на културно-масовата работа и съобразена с нуждите и интересите на населението;

 -събиране на информация за важни събития от историята на селото,бита и традициите и в дистанционни срещи.

**Реализирани инициативи – обсъждане на книги, изложби, срещи**

 -Изложба „172 години от рождението на Христо Ботев”

 -Изложба „164 години от рождението на Райна княгиня”

 -Изложба „147 години от обесването на Апостола”

 -Изложба за Деня на пчеларя

 -Изложба „Език свещен на моите деди”

 -Изложба „Песен и вяра” – в памет на Вапцаров

 -Изложба „Вазов – стожер на българската литература”

 -Изложба „Идеи, вяра, искри светлина”

 -Изложба „Изкуство, село, общност”

 -Изложба „От обединението до независимостта”

 -Изложба „127 години читалище, искра и дух”

 -Изложба „Живеем в земята на Ботев”

 -Изложба „В света на детската книга”

 -Изложба „Свобода изстрадана”

 -Изложба „Еньовден – традиция и здраве”

 -Изложба от детски рисунки на Клуба по изобразително изкуство на тема

 -Изложба от кукли изработени от Клуб за занаяти

„Моята България”

 -Изложба от мартеници изработени от Клуб за занаяти - „Бели, червени, засмени”

 -Витрина „164 години от рождението на Райна княгиня”

 -Витрина „Памет за Пейо Яворов”

 -Представяне на книгата „Самороден камък” и среща с автора

 -Представяне на книгата „Люлякови утрини” и среща с автора

 -Представяне на книгата „Отключени спомени” и среща с автора

 -Обсъждане на книгата „Стопанката на Господ”

 -„Часът на Джон” – обучение в разговорен български

 -Конкурс за най-автентична сурвакница

 -Цикъл от занимания с деца „Да поиграем на открито”

 -Четения сред природата

 **Любителско художествено творчество:**

 1. АИФ „Капанци” - МФФ „Българи да си останем” Украйна – Спец.награда

 2. Танцов състав - МФФ „Българи да си останем” Украйна – Спец.награда

 3. Група за народни обичаи – МФФ за обичаи Болград, Украйна – За високо майсторство

 4. АИФ „Капанци” - МФФ „Разпилени бисери”, Турция – Специална награда

 5. АИФ „Капанци” - МФФ „Разпилени бисери”, Приморско – Специална награда

 6. Танцов състав - МФФ „Разпилени бисери”, Приморско – Първо място и Награда за автентичен костюм

 7. Клуб за занаяти – НФФ „От Дунав до Балкана”, Борово – Първо място

 8. АИФ „Капанци” - НФФ „Ямбол пее и танцува”, Ямбол – Специална награда

 9. МФГ „Потошки напеви” - НФФ „Ямбол пее и танцува”, Ямбол – Специална награда

 10. ЖПГ „Кайнакларски ритми” - НФФ „Ямбол пее и танцува”– Специална награда

 11. Антоанета Йорданова - НФФ „Ямбол пее и танцува” – Специална награда

 12. Клуб „Родолюбец” – ФФ „Слънцето в мен и теб” – Специална награда

 13. НЧ”Искра 1893” - ФФ „Слънцето в мен и теб” –Награда за цялостно представяне

 14. Клуб за занаяти - НФК „От браздата до софрата” – Първо място

 15. АИФ „Капанци” - НФК „От браздата до софрата” – Първо място

 16. НЧ”Искра 1893” – НС на читалищата, Бяла – Първо място

 17. АИФ „Капанци” – НС „От извора”, с.Труд – Награда за отлично представяне

 18. ЖПГ „Кайнакларски ритми” - НС „От извора”, с.Труд – Награда за отлично представяне

 19. Оркестър „Паламарца” - НС „От извора”, с.Труд – Награда за отлично представяне

 20. Клуб „Родолюбец” – НК”Моят възрожденски Шумен в снимки” – 2 Първи, 2 Втори и 2 Трети места

 21. Клуб за занаяти - НК „Куклата на баба”, Котленци – Голямата награда

 22. АИФ”Капанци” – НФФ „Обредна трапеза”, ЕМО „Етъра” – Трето място

 23. Клуб за занаяти - НФФ „Обредна трапеза”, ЕМО „Етъра” – Почетна грамота

 24. АИФ „Капанци” - ФФ „Фолклорно домино”, Горна Росица – Почетен плакет

 25. Клуб за изобразително изкуство – Онлайн конкурс за рисунки „Аз и моето семейство”, гр.Шумен – Първо и Второ място

 26. Клуб „Родолюбец” – Онлайн конкурс за рецитиране на стихчета за семейството, Шумен – 2 Специални награди

 27. Танцов състав - ФК „Букет от народности”, Кралево

 28. Клуб „Родолюбец” - ФК „Букет от народности”, Кралево

 29. Клуб „Родолюбец” – Втори конкурс за видеоклип, Тутракан – 2 Награди за отлично представяне

 30. Клуб за изобразително изкуство – Онлайн конкурс за коледна картичка, Тутракан

 31. Клуб за изобразително изкуство – Онлайн конкурс за коледна картичка, Рудозем

 32. Клуб „Родолюбец” – Онлайн конкурс за сурвакница, Велики Преслав

 33. Клуб „Родолюбец” - Фотоконкурс „Селският двор – традиция и съвремие” – Награда „Златни ръце”, Награда на журито, 2 Първи, 1 Втора и 2 Трети награди

 34. Кулинарен конкурс „С аромат на вкусно сготвено, на фолклор и изкуство” – Награда на журито, Награда на спонсора, Награда за приемственост, Награда за аранжировка, 4 Първи места, 3 Трети места.

**Участие по проекти:**

 -„Дни на открито” на община Попово

 -Изработка на Рекламна брошура - каталог на МИГ Попово

 **Читалищни изяви /общ брой/ - 60 бр. и по видове:**

1. Концерти: 2 бр.
2. Срещи, камерни форми: 18 бр.
3. Съвместни дейности с детски градини, училища, пенсионерски клубове и др. 14 бр.
4. Други читалищни инициативи: 26 бр.

 -Организиране на Шести онлайн фестивал на хумора „Който се смее, не старее”

 -Организиране на Кулинарен онлайн конкурс „С аромат на вкусно сготвено, на фолклор и изкуство”

 -Организиране на онлайн фотоконкурс „Селският двор-традиция и съвремие”

 -Концерт „Песен и вино” – с.Осмар

 -Осмомартенска среща – концерт

 -Традиционен празник „Бабинден”

 -Традиционен общоселски празник „Трифон Зарезан”

 -Творческа среща Със самодейци от с.Йоаким Груево, обл.Пловдив

 -Творческа среща с ВГ”Ретротон”, гр.Етрополе

 -Творческа среща с ЖПГ”Лудоселки”, с.Дибич и ПГ”Момина сълза”,с.Медовина

 -Работна среща с методисти от НЧ”Самообразование”, гр.Приморско

 -Среща на споделените практики с „Европа директно”, гр.Шумен

 -Трета творческа среща на ФБФГ „Надиграване с морето”, Ахелой

 -Творческа среща с Клуб „Род и Родина”, гр.Шумен

 -Камерна среща с Клуб „Традиция”, гр.Търговище

 -Творческа среща със самодейци от с.Троица, общ.Велики Преслав

 -Втора творческа среща със самодейците от с.Осмар, общ.Велики Преслав

 -Творческа среща с ПГ”Аблава”, с.Горско Абланово

 -Камерна работна среща с партньори от НЧ”Пробуда”, гр.Бяла, обл.Варна

 -Камерна работна среща с читалищни деятели от НЧ”Светлина”, с.Чилнов

 -Дистанционна работна среща с худ.р-тел на Ансамбъл „Канатица”, Кипър и ВГ”До, ре, ми” при БУ”Д-р Петър Берон”, Ларнака.

 -Дистанционна работна среща с вокални педагози от Нова Загора, Сливен, Хасково и Шумен.

 -Дистанционна работна среща с НЛК при НС на ОС

 -Дистанционна работна среща с представители на БКЦ в гр.Рени, Украйна

 -Ден на самодееца – театрални миниатюри

 -Инициатива „С мартеници при приятели”

 -Инициатива „Да съхраним българската шевица в мартеници”-община Попово

 -Инициатива „Направи маска – дари здраве”-в полза на жителите от село Паламарца

 -Публикации в Местен вестник, гр.Попово

 -Участие в ТП „Фермата”, БТВ

 -Участие в ТП”Седянка” на ТВ Шумен

 -Участие на Група за обичаи „Коледари” в традиционно надпяване, с.Тръстеник

 -Участие в традиционен празник Богоявление в гр.Попово

 -Участие на Група за народни обичаи в Салон на виното в гр.Попово

 -Група за народни обичаи при децата от ЦДГ”Пролет”, гр.Попово

 -Група за народни обичаи при децата от ЦДГ”Слънце”, гр.Попово

 -Урок по родолюбие с четвърти клас на ОУ”Св.Климент Охридски”,гр. Попово

 -Урок по родолюбие „С дъх на старо вино” – среща със старите осмарски майстори

 -Етнографско теренно проучване съвместно с РИМ Търговище

 -Творческа работилница „Да съхраним българската шевица” с чужденци

 -Работилница за мартеници с ученици от ПГСС, гр.Попово

 -Участие на Клуб за занаяти в изложба-базар „Магията на женските ръце”, гр.Попово

 -Участие на МПТ „Потошки напеви” в тържествата за 3 март в с.Горско Абланово.

 -Участие на МПТ „Потошки напеви” в тържествата за 3 март в с.Светлен

 .Поклонение и поднасяне на венци на паметниците в с.Паламарца за 3 март

 - Поклонение и поднасяне на венци на паметниците в с.Паламарца за 2 юни

 -Участие в поклонението на паметника на Васил Левски в гр.Попово

 -Участие в предаване за традиции и фолклор на радио Фокус

 -Участие в радио предаване за фолклор – БНР

 -Участие в радио предаване за традиции и култура на радио Шумен

 -Участие в работна среща на ФБФГ, Арбанаси

 -Дарителска кампания „Да върнем радостта на Радо”

 -Дарителска инициатива в полза на Дом за деца с увреждания, гр.Добрич

 -Дарителска кауза „Да помогнем на Пеши и Вики”

 -Благотворителна инициатива „Великденска радост” за нуждаещи се в с.Паламарца

 -Кът за четене сред природата – работа с доброволци

 -Откриване на мобилна библиотека

 -Видеозаснимане на самодейните колективи, Пчелина, обл.Разград

 -Клуб „Родолюбец” на среща с бита, традициите и вярата на балканджиите- Осмар, Етъра и Шумен.

 -Опознавателна екскурзия „Светлините на Босфора-лъч от историята”

 -Инициативи при стопанисване на читалищната база и набиране на собствени приходи, спонсорства – , монтаж на охранителна камера, изработка и монтаж на мобилна библиотека, подмяна на стъкла, частичен ремонт на ЕЛ. и ВИК инсталация/ контакти, фасунки, кранчета на чешми, боядисване на дограма/, изработка на покривки – със собствен труд, доброволческа дейност и спонсорство.

**Финансиране:**

 Общ бюджет за 2020 г. – 26 160 лв.

 в т.ч. субсидия - 19 800 лв.

 ДРСЗ Русе - 1 414 лв.

 собствени средства 4 946 лв.

 **ОРГАНИЗАЦИОННИ МЕРОПРИЯТИЯ :**

 1.Проведени заседания на читалищното настоятелство – 5

 2.Проведено Годишно отчетно-изборно събрание - 21 юни 2020г.

 3.Участие в работни срещи на ФБФГ.

 5.Участие в срещи на Общинския читалищен съюз.

 6.Проведени работни срещи и разговори с представители Община Попово, МИГ Попово,институции и бизнеса по текущи проблеми.

Отчетът за дейността на НЧ”Искра – 1893” с.Паламарца е приет на Заседание на ЧН на 03.03.2020г.

 Изготвил: Юлияна Петрова

 /секретар/

03.03.2021г

с.Паламарца